Kooxda Xaafada Seward (SNG)

**Musharaxyada Gudoonka Agaasimeyaasha- 2022**

Bishii Febraayo, Ururka Xaafadda Seward [Seward Neighborhood Group (SNG)] waxa uu meel mariyey xeerar cusub oo sheegayey in loo baahan yahay in la helo sagaal Agaasime oo la doorto, oo qaar la dooranayo muddo 3-sanno ah. Si loogu gudbo xeerarka cusub, waxaa jira sagaal kursi oo gudoonka ah oo la dooranayo sannadkan:

* 3 kursi oo muddadoodu ay 1-sanno tahay, oo ay dhamaanayso 2023.
* 3 kursi oo muddadoodu ay 2-sanno tahay, oo ay dhamaanayso 2024.
* 3 kursi oo muddadoodu ay 3-sanno tahay, oo ay dhamaanayso 2025.

Maalintii ka dambaysta ahayd ee la soo dhajiyey ee ahayd Talaadaddii ay bisha Abriil 26, ka ahayd, ururka SNG waxaa soo gaaray 9 magacaabidyo ah oo ah 9 ka kursi ee sannadkan la dooranayo. Sidaa awgeed, liiska musharaxiinta waxaa lagu dooran doonaa qaab ku dhawaaq ah xilliga **kulanka Sannadlaha ah ee Ururka SNG ee dhacaya** – **6:00 subaxnimo, Arbacada bisha Maajo ay tahay 18.**

**Kuwani waa musharaxyada:**

*Musharaxyada mudadda 1-ah ee dhamaanaysa 2023* *u sharaxan:*

* Diann Anders
* Peter D’Ascoli
* Casey Mock

*Musharaxyada mudadda 2-ah ee dhamaanaysa 2024 u sharaxan:*

* Terry Barnes
* Ryan Morgan
* Tami Trager

*Musharaxyada mudadda 3-ah ee dhamaanaysa 2025 u sharaxan:*

* Lisa Boehlke
* Korla Masters
* Ron Schlatter

**Taariikhda dhamaan musharaxyada oo dhan, qaabka kala horeeya ee kor lagu xusay, ayaa waxa ay ku yaaliin boggan soo socda.**

**Diann Anders**

*Musharax muddo 1-sanno ah u sharaxan*

**Waa maxay sababta aan u doonayo inaan ka noqdo xubin Gudoonka Agaasimeyaasha SNG:**

Dhisida beel ayaa waxay aniga ii tahay wax aan muxubo gaar u hayey noloshaydii oo dhan. Ururka SNG waxa uu kari kartaa inuu noqoto door-ciyaare lama huraan u ah isku tolida dunta kala duwan ee xariirta ah ee ah Xaafada Seward.

**Waayo-arragnimadayda:**

Waxaan hadda ka hor ka soo shaqeeyey gudoonka agaasimeyaasha ee ururka SNG marmarka qaarkood anigoo ah sarkaal. Waxa aan la imaan doonaa miiska xusuustaydii hore ee urureed ee labadaba guulihii iyo guul-darraysigii ururka SNG maadaama ururka SNG uu sii wado inuu dib isagu isu dhalan rago isagoo matoor u ah dhisida beel siman oo cid walbaa ku jirto.

**Xiriirkayga aan la leeyahay Xaafada Seward:**

Markii aniga iyo odaygayga Rudi aan u nimid Minneapolis inaan ka galno waxbarasho jaamacada hore ka dambaysa oo aan ka qaadanaynay Jaamacada Minnesota (University of Minnesota) sannadkii 1971, waxa aan degnay abaartamiinto ku taal Seward. Kolkii sannado badani ay marba sii gudbeen, waxa aan u kala guurguuri jiray abaartamiintooyinka oo midba mid ku badalan jirnay, laakiin mar walba waxan ku noolayn Seward.  Gurigii ugu horeeyey ee aan gadanay waxa uu ku yaalay Seward.  Waxa aan ku noolayn xaafada Seward muddo 50- sanno hadda ka badan, labadayadu waxa aanu ka soo shaqeynay gudoono badan sida, SNG, Seward West PAC, Redesign, iyo Seward Towers Corporation.

**Peter D’Ascoli**

*Musharax muddo 1-sanno ah u sharaxan*

**Waa maxay sababta aan u doonayo inaan ka noqdo xubin Gudoonka Agaasimeyaasha SNG:**

Hadda waxa ay marayaa noloshaydu heer aan haysto waqti badan waxa aana dareensanahay gacan ka gaysiga meesha aan ku noolahay inay muhiim tahay. Waxaa jira baahi loo qabo in lala yeesho xiriirin miisaaman, fakar qoto-dheer beeshayda iyo dadka kaleba, taa oo ah wax ka maqan siyaasada heerka qaran iyo tan gobolka oo dhan. Wada macmilka kali-kali ah ee laga heli karo heerka xaafadeed waa meesha aan ku dareemo shido la’aanta. Fahamkaygu waa in Gudoonka iminka ee SNG uu yahay mid koox sama-jeclo ah oo wanaag jecel, taa oo soo jeedasho leh.

**Waaya-arragnimadayda:**

Waxa aan sameystay xirfado maamul iyo xirfado ah la dhaqanka dadka oo shakhsiyan ah maadaama aan ahay xirfadle caafimaad oo wax maamulay, wax baray dad kuna camal-falay meheradaa. Waxaan horey uga soo shaqeeyey gudoonka agaasimayeyaasha ee SNG waxa aana shir-gudoomiye ka noqday gudiga Horumarinta beesha ee SNG. Hadda waxa aan ku jiraa Gudiga Horumarinta Beesha ee Dib-u-Habeynta Seward (Seward Redesign), kolkaa, waxa aan wax ku dari karaa xiriirinta u dhaxeysa Dib-u-Habeynta SNG.

**Xiriirkayga aan la leeyahay Xaafada Seward:**

Waxa aan soo degay xaafadda Seward qiyaastii tobon sanno ka hor. Qaybka ka mid sababta aan u soo degay waxay ahayd dhaqaalaha kala duwan ee xaafadda iyo sidoo kale taariikhda iyo xarakaadka halkan ka jiray. Waxa aan ku noolaa Magaalooyinka Mataanaha (Twin Cities) ah muddo igu filan, waxa aana ku koriyey ilmahayga halkan, waxayna deegaan noo ahayd muddo hadda ku dhow 30 sanno. Waxa aan ku lug lahaa goobta la yiraa Northern Clay Center ee halkan Seward qiyaastii 15 sanno ah. Ilmahayga waxaa lagu koriyey deegaan beled ah waana ay fahamsan yihiin qiimaha ay taasi leedahay. Waxaan ahay dhaqtar iminka hawlgab ah inta badan intii aan dhaqtarka ahaana waxa aan ka shaqeyn jiray halkan Magaalooyinka Mataanaha ah (Twin Cities).

**Casey Mock**

*Musharax muddo 1-sanno ah u sharaxan*

**Waa maxay sababta aan u doonayo inaan ka noqdo xubin Gudoonka Agaasimayaasha SNG:**

SNG waa urur qiime leh in kastoo waqtiyo adagi soo mareen, waxaana mahad u hayaa dadka siiyey hogaaminta gudoonka xilligii mudadda aad ka u dhib badan ahaa. Aniga ra’yigayga ururada sida SNG waxa ay qabtaan shaqada ugu fiican ee ay qaban karaan kolka afkaar cusub iyo aragtiyo cusub lagu daro hogaaminta. Waxa aan aad u danaynayaa u adeegida xaafadda waayo waxa aan rumaysnahay inaan leeyahay xirfado iyo waaya-aragnimo ka caawin kara ururka SNG inuu dhamayastiro u gudbida waayo cusub.

**Waaya-arragnimadayda:**

Waxa aan soo qabtay meherado iyo shaqooyin kala duwan oo u badan waxyaabaha sida gargaarka dhaqaale ee wadamada dibada, horumarinta dhaqaalaha iyo habka wax u qabadka dadweynaha ee gobolka. Waxa aan uga soo shaqeeyey hay’ada Peace Corps anigoo Tababruce ah Jamhuuriyda Moldoovia (Republic of Moldova); waxaan kaloo u soo shaqeeyey ururo samafal ah oo caalami ah (NGOs), oo ay ku jiraan hawlo goobeed aan ka soo qabtay wadamada sida, Itoobiya, Bakistaan; waxa aan madax u noqday hay’ad yar oo samafal oo gobolka Vermont uu leeyahay. Waxaan kaloo muddooyin gaaban ugu shaqeeyey Xisaabiye guud ahaan oo kale shirkad weyn oo farsamo (tech). Iminka waxa aan u ahay horjooge koox u shaqeysa Xafiiska Maareynta iyo Miisaaniyada ee Minnesota (Minnesota Management and Budget). Waaya-arragnimadayda sida ay tahay kolka la eego waxa aan aqoon u leeyahay arrimaha bulshada ee saameeya dadka degan Seward: Gaadiidka/Gawaarida, amaanka dadweynaha, horumarka dhaqaalaha iyo deegaanka. Waxa aan u tababarnahay garyaqaanimo, waxa aana sharci qareenimo ku leeyahay Washington, DC.

**Xiriirkayga aan la leeyahay Xaafadda Seward:**

Aniga iyo xaaskaygu waxa aan uga soo guurnay xaafadda Seward Washington, DC, bishii Lixaad (June) ee 2020. Waxaana na soo jiitay xaafadda soo dhaweynteeda, kala duwanaanta dadkeeda iyo dareenka ah in cid walba la soo dhaweynayo iyo sidoo kale ku lugeynteeda jiniga leh, labadaa oo na xusuusiyey wixii aan ku jeclayn xaafadayadii hore ee D.C. iyo Burlington, Vermont. Xaaskayga iyo anigu labadayaduba waxa aan nahay ordayaal, kolkaa, waxay u badan tahay inaad nagu aragtay anaga oo ku raaxaysanayna wadiiqooyinka iyo barxadaha ka dhiga Seward meel aad u wanaagsan oo lagu noolaado.

**Terry Barnes**

*Musharax muddo 2-sanno ah* *u sharaxan*

**Waa maxay sababta aan u doonayo inaan ka noqdo xubin Gudoonka Agaasimayaasha SNG:**

Waxaa qabaa in xaafadda waxyeelo weyni soo gaartay labadii sanno ee la soo dhaafay, ka bilow cudurka dillaacay ee COVID ka, rabashadihii u dhacay qalalaasihii iyo khaladaadkii ay geysteen bilayska MPD, burburkii loo geystay ganacsiyada wadadda Lake Street, soo gelidii ay magaaladdayada soo gelaan fidno wadayaal ka yimid dibada iyo boobka xun, gaari af-duubyada, iyo kharbudaadyo dhacaya. SNG urur ahaan sidoo kale waxaa soo gaaray waxyeelooyin intii fawdadda oo dhami ay socotay. Bishii Todobaad (July) ee sannadkii hore waxa aan bilaabay inaan noqdo Xubin ka Tirsan Gudoonka SNG. Shaqaddu waxaa weeye mid si qoto-dheer maqsuud u leh. Ahaanta xubin ka mid ah gudoonka agaasimeyaashu waxay aniga i awoodsiisay inaan la kulmo aana u bilaabo si taabagal ah inaan ula shaqeeyo daris, hibo, qowl iyo garowba leh. Waxa aan rabaa in SNG loo dhiso inay noqoto urur xoogan oo bulaala oo ku taxaluqa dadka ku nool Seward. Waxaan rabaa in cid walbaa dareento inay ka mid tahay ururka ayna doonayaan inay ka qayb qaataan ka dhigida beeshan meel ay si fiican ugu noolaan karaan ayna u riwaaqaan.

**Waaya-arragnimadayda:**

Aniga wax igala macna badani ma jiraan helida fursada aan ku abaabulo beesha si looga soo baxo baahida dadka. Waxa aan soo hogaamiyey dadaalo badan oo heer hoose ah oo aan u abaabulay dadku inay xaliyaan dhibabkooda. Shaqadaydu waxay ka bilaabatay ahaanta abaabule seked si beeshu uga hortagto dambiyada. Markii xigtay, waxa aan abaabulay aqoon-iswaydaarsiyo tamarta ku saabsan oo xaafadda ah taa oo ahayd dadaal lagu yareynayey isticmaalka tamarta ee Minneapolis. Kolkaa ka dib waxa aan agaasimey dhaqaale lagu caawinayey qoysaska iyo waayeelka aan awoodi karayn bixinta kharajka korontada iyo kulaylka. Daadadkii ka dhacay Red River Valley ayaa la iiga wacay si aan u siiyo hogaamin ku saabsan garaar teelayn iyo taakulayn ah oo ka soo kabashada daadka ah. Kolkii 2004 ta halaagu (tsunami) biyahu ay baa’biyeen Koonfurta-bari ee Qaarada Aasiya waxa aan ku biiray dad Sri-Lan ah oo dariskayga ahaa si aan u quudino, guryo rasmi ah aan ugu dhisno dadka waxyeeloobay. Mudaddii 21 sanno ahayd ee aan u soo shaqeeyey ururka Habitat for Humanity waxa aan ka bartay waxyaabo badan oo aan anigu ku gargaari karo ‘cajaa’ibka” ah in dadka caadiga ahi ay dibada u baxaan ayna u dhisaan guryo qoysaska si kolkaa ay u helaan guryo fiican oo ay goyn karaan. Hadda, waxa aan ahay hawlgab, kolkaa, waxa aan leeyahay awood aan ku noqon karo qayb firfircoon oo SNG ah.

**Xiriirkayga aan la leeyahay Xaafada Seward:**

Qoyskaygu waxa uu u soo guuray xaafadda Seward sannadkii 2010.  Waxaa ahay horjooge sedex sakadood oo aagayga ah. Wixii ka horeeyey sannadkii hore, ma aqoon shaqadda ururka SNG. Bishii lixaad (June) ee 2021, waxaa la iga codsaday inaan u tartamo gudoonka agaasimeyaasha ururka SNG waxaana ka tirsanaa gudoonka ilaa bishii Tobodaad (July). Ujeedaddu waxa ay ahayd inaad dib wax uga bedelno xeerarka SNG iyo habka qorida shaqaalaha. Mustaqbalka waxaan rabaa inaan sameeyo Gudi Horumarinta Beesha ah iyo Gudi Xiriirinta Beesha ah. Waxa aan rabaa inaad gargaaro la shaqeynta SNG ee xaafada Longfellow, gaar ahaan horseedida barnaamij farshaxanka ah oo dadweyne kaa oo dib u habeyn doona buundada 36 iyo Midtown Midtown Greenway.

**Ryan Morgan**

*Musharax muddo 2-sanno ah u sharaxan*

**Waa maxay sababta aan u doonayo inaan ka noqdo xubin Gudoonka Agaasimayaasha SNG:**

Xaafadda Seward waa mid ka mid ah xaafadaha ugu fiican xaafadaha Minneapolis. Waxaa u hayaa muxubo weyn kala nooc-nooc ahaanta dadka xaafadda Seward laga bilaabo xididida taariikhdeeddii hore ee dadkii muhaarjiriinta ahaa, iyo dadkeeda hadda, dhaqamadeeda iyo ganacsiyadeeda kala duwan. Waxaa ka jira xaafada dareen weyn oo beelnimo ah. Waxay ii ahaan lahayd sharaf inaan sii wado inaan caawiyo bilidda bilcida xaafadda iyo hubinta in bilidaa ay ka faa’iidaan dhamaan dadka beeshu.

**Waaya-arragnimadayda:**

Ilmanimadaydii, qoyskagu waxa uu lahaa ganacsi yar taasina waxa ay iga caawisay aniga inaan fahmo shaqada adag iyo jacaylka iyo xiisaha gala lahaansha ganacsi xaafadeed oo bulaala. Anigu waxa aan ahayn qof horey u ahaan jiray muhindis si gaar ah shakhsiyan u xiiseeya qorsheynta beledyada ee mudnaanta siisa lugeyn karida iyo naqshadeyn dadka wax walba ka hormarisa oo dhaliya beel wacan. Khibradaydu waxa ay si fiican ugu adeegi wixii barnaamijyada kaabayaasha dhaqaalaha ah ee xaafada ee mustaqbalka. Waayahaygii hore waxa aan geliyey waqti sannad badan ah muusik tumid waa aana jeclahay xaqiiqda ah in xaafada Seward ay leedahay fanaaniin badan, muusikaystayaal, iyo hal-abuur xiiseeya fanka. Waxa aan eegi siyaabo lagu hagaajiyo laguna sii wado in la gargaaro fanaaniinta beeshayada. Intaa waxaa ka siyaado ah, waa aan jeclahay xaaafadan, waxa aana doonayaa inaan caawiyo u adeegida baahida beeshan aana u noqdo taakuleeye xaafadda.

**Xiriirkayga aan la leeyahay Xaafada Seward:**

Waxaa deganahay xaafadda Seward waxa aana jeclahay wax kasta oo xaafadda laga helo: Ku socodka wadiiqada Wenchell, ka adeegashada dukaankayaga Seward Co-Op, ku daawashada naadiga kubada gacanta barxada Matthew’s park, cunto ka qabsiga Seward Cafe, akhrinta buug ku saabsan xaafada taariikhdeeda (waa aan jeclahay inay jiraan dadka xiiseeyntooda xaafaddu ay gaarsiinan tahay heer ah inay buug ka qoraan taariikhda xaafada, *Taariikhda Dadka ee Xaafada Seward* ( *A People’s History of the Seward Neighborhood*), iyo waxyaabo kale oo badan oo wacan.

**Tami Traeger**

*term Musharax muddo 2-sanno ah u sharaxan*

**Waa maxay sababta aan u doonayo inaan ka noqdo xubin Gudoonka Agaasimayaasha SNG:**

Waxa aan doonayaa inaan arko in gudoonka agaasimayeyaasha ee ururka SNG iyo barnaamijyada SNG ay ka muuqato ku dadaalida danta dadka kala jaad-jaadka ah ee degan Seward. Waxa aan waaya-arragnimo u leeyahay abuurida waxyaabo kala duwan oo cid walbaa ku jirto. Waxa aan rajaynayaa inaan caawiyo isku xirida baahida kireystayaasha, dariskayaga Soomaalida ah, iyo dadka kale ee la yiraa BIPOC ee Seward degaanka u tahay. Waa aan ka helay ka qaybgalka aan ka qayb galay qorida Abuubulahayaga Beesha. Waxa aan jeclaan lahaa inaan sii wado gargaarida shaqada uruka SNG si aan u xiriiriyo dadka beeshayada ka midka ah ee aan ra’yigooda loo ogolaan jirin inuu hago falalka xaafadda waagii hore. Waxa aan rajaynayaa in qof ka mid ah dadkaa dariska ah ee aan xusay in uu aniga booskaygii gudoonka uu iga bedelo.

**Waaya-arragnimadayda:**

Waxa aan u soo shaqeeyey ururo badan oo samafal ah tobonkii sanno ee la soo dhaafay. Shaqadaa inteeda badani waxa ay xooga saaraysay beelaha la yiraa BIPOC, yareynta faraqa u dhaxeeya daryeelada caafimaadka ee dadyowga kala duwan, iyo abuurida helida khayraadyada. Waxa aan khibrad u leeyahay abuurida goobo amaan u ah cid walba. Waxa aan ka soo shaqeeyey gudoonka agaasimeyaasha 2015 kii, waxaa kaloo ka shaqeeyey isla gudoonka mar labaad laga bilaabo bishii Sebteembar 2021 ilaa waqtigan xaadirka ah.

**Xiriirkayga aan la leeyahay Xaafada Seward:**

Waxa aan ka shaqeeyey Seward muddo 2 sanno ah ka hor inta aanan ka gadan gurigayga halkan. Waa aan jeclahay gurigayga 1-ka qol ah. Waa aan jeclahay sahal ku gaarida goobaha Midtown Greenway, Seward Co-op, Brackett Park, iyo dhabooyinka wabiga hareerihiisa ah. Waa aan ku xamdi naqaa inaan ku haysto dhamaan waxa aan u baahnahay meelo aan lug ama baasikal ku tagi karo. Waa aan ka helay barashada aan is-baranay dadka dariskayga ah iyo ka wada shaqeynta isbedel horukac dhaliya.

**Lisa Boehlke**

*Musharax muddo 3-sanno ah u sharaxan*

**Waa maxay sababta aan u doonayo inaan ka noqdo xubin Gudoonka Agaasiyaasha ee SNG:**

Waa aan jeclahay xaafadda Seward mana doonayo inaan meel kale ku noolaado. Rabshadihii dhacay 2020 kii iyo cudurka COVID ee dillaacay ayaa wax u dhimay dhabar-adkaanta xaafadda waxyeelana u geystay beeshayada. Hadda waa waqtigii wax la bedeli lahaa sheekada ah in Seward ay tahay meel aan amaan ahayn oo burbur badani ka dhacay aana tusno adkaysigayaga anagoo ku casuumayna dadka kale xaafadayadda si ay noola qaybsadaan muusik, cunto iyo farshaxan. Tani waa sababta aan u abaabulayo Dabaal-Dega Xusida Seward ee bisha Sagaalaad (September) 2022. Waxa aan rumaysnahay inay khasab tahay inaan ka dhigno Seward goob kiraystayaasha, iyo mulkiilayaasha guryaha, dadka cusub ee kolkaa soo degay iyo dadkii horey u daganaan jiray ay noqon karaan beel dan-wadaaga ah. Waxa aanu u baahan nahay nabdin iyo inaan is- dhagaysano. Waxa aan u baahanahay in qofba qofka kale sheekadiisa maqlo aana wadajir u abuurno hawlo aan wada sameyno. Waxaan ku rajo weynahay in mustaqbalkayagu hagaago. Waxa aan halkan la imi jecel iyo samir iyo xusida kala duwanaanta dadka waayo waxa ay taasi u abuurtaa nolol qani ah kuligeen.

**Waaya-arragnimadayda:**

Hadda waxa aan ahay Madaxweynaha Kooxda Xaafadda Seward iyo xubin ka tirsan gudigayaga sare. Aad ayaan ugu faraxsanahay dadaalayadii lagu guulaystay ee ahaa inaan xasilooni iyo hufnaan ku soo celino ururkayaga xaafada. Koox ahaan, waxa aan dib u abuurnay xiriirkayagii dhaqaale ee aan la lahaan jirnay Magaaladda Minneapolis (City of Minneapolis), waxa aanuna u helnay dhaqaale Qorshahayga Xiriirinta Xaq-soorka iyo furida dhaqaalaha Barnaamijka Dib-u-Noolaynta Xaafadda (NRP). Waxa aan qornay xeerar cusub (markii ugu horeeysay ee dib u qorid buuxda la sameeyey sannado aad u badan), qorida abaabule beeleed oo cusub iyo hawl adag ka qabashada mashaariic kale. Waxa aan ka soo shaqeeyey gudoonka ururka SNG laga bilaabo bishii Koowaad (January) 2018 ilaa iyo bsihii Labo iyo tobnaad (December) ee2020. Qayb ka mid ah waqtigaa isaga ah, waxa aan xubin ka ahaa gudiga sare ee urukra. Waxaan kaloo ka soo mid noqday Gudiyada kala ah, gudiga Agaasimaha Sare ee Cilmi-Baarida, Gudiga Dhisida Beesha, Gudiga Horumarinta Beesha iyo Taariikhda. Maadaama aan macallinka ka ahay Dugsiyada Dowladda ee St. Paul, waxa aan xubin firfircoon ka ahaan jiray ururkayga shaqaale waxaana soo noqday horjooge urur shaqaale waxa aana u muduci jiray xaquuqda ardayga iyo macallinka.

**Xiriirkayga aan la leeyahay Xaafada Seward:**

Waxa aan ku noolaa xaafada Seward ilaa bishii Tobnaad (October) ee 1986. Waxa aan ku soo lug yeeshay hawlo badan oo beeshu leedahay oo ay ku jireen hirgelinta fanka, taa oo ah arrin aan gaar anigu u jeclahay. Waxa aan ahay sawir qaade jecel diiwaan-gelinta nolosha dadka. Waxa aan ka soo shaqeeyey gudi ay leedahay hay’ada Seward Winter Frolic muddo sedex sanno ah ka hor inta aanan ku biirin gudoonka agaasimayaasha ee ururka SNG. Sidoo kale, waxa aan waqtigayga ugu tabarucaa si aan u caawiyo ururka Sewing Circle ee Seward Towers.

**Korla Masters**

*Musharax muddo 3-sanno ah u sharaxan*

**Waa maxay sababta aan u doonayo inaan ka noqdo xubin Gudoonka Agaasiyaasha ee SNG:**

Waxa aan ku koray xaafada Seward bishii Shanaad (May) 2021 waxa aan dib ugu soo guuray xaafadda. Waxa aan ku faraxsanahay siyaabaha badan ee kala du-duwan ee xaafaddu isku bedeshay ayna u kortay waayahan. Waxa aan ahay kireyste (waxa aan ku tala jiraa inaan sii ahaado kireste), kolkaa, waxa aan si gaar ah diirada u saarayaa ka dhigida/ku sii haynta Seward inay noqoto meel la awoodo in lagu noolaado, labadaba mulkiilayaasha guryaha iyo kireystayaashuba. Waxa ku jira qaybo badan dhisida beel fayow, kooxaha xaafaduna waa mid ka mid ah waxbaahaa laga maarmaanka u ah dhisid xaafad wacan. Waxaa igu dhaliyey inaan u adeego gudoonka agaasimayeyaasha ee ururka SNG sababta ah waxa aan rumaysnahay in SNG ay ka dhalin karto xiriiro beeleed oo jiilal kala duwan u dhaxeeya oo ka jira xaafada oo dhan. Ururka SNG waxa uu haystaa fursad qaali ah oo uu uga soo baxdo baahida cid walba, wax uga qabato qaar ka mid ah baahiyaha jira, uu ku xuso farxada dadka, uuna ku ababiso rajada aan wadaagno ee aan la rabno goobtan. Aniga, arimahani waa kuwa farxad ii ah.

**Waaya-arragnimadayda:**

Waxa aan ahay wadaad kaniisad deegaan wadaad u ah shaqo ahaan. Waxaa jira wax badan oo arrintaa wadaadnimada iga soo mara oo taageera shaqada urur xaafadeedka. Xil-diimeedku waxa uu u baahan yahay in culumaddu ay noqdaan kuwo aqoon caam ah leh oo barbaariya habab beelood fayow qaabeeyana hogaamiyeyaal hirgelin kara, noolayna kara arragtida wadareed. Waxa aan la imaan anigu awood aan si fiican ugula shaqeeyo khilaafaadka dadka kale iyadoo ay xiisadi taagan tahay, anigoo waliba aan sii deynayn bayaanka ah waxa laga wada xaajoon karo iyo waxa aan laga xaajoon karin.

**Xiriirkayga aan la leeyahay Xaafadda Seward:**

Waa aan jeclahay meeshan. Meelaha ayaan carcarari jiray (marmarka qaarkood anigoo dhib u keenaya) saaxiibaday halkan ilmanimadaydii. Waxa aan doortay inaan halkan dib ugu soo guuro ka dib kolkii aan muddo ku noolaa meelo kale oo Minneapolis ah waayo meeshu macno badan ayey aniga ii leedahay. Qalbigaygu xayi ayuu noqdaa mar walba oo aan ku soo dhawaado Jidka Franklin Avenue. Waan ogohay waxaa jira dad badan oo u dareema sidaa si la mid ah xaafadda Seward waxa aana si qasdi ah aan u doonayaa inaan la dhiso iyaga beesha. Waan ogohay waxaa jira dad badan oo halkan ku nool oo ay inta badan meeshani u tahay meesha kaliya ee ay ka heli karaan meel ay ku noolaadaan. Waxa aan guurguuray marmar badan markii aan 20-tameeyada ama 30-dameedyada aan jiray. Waxa aan doonayaa inaan qayb ka noqdo ka dhigida xaafadda Seward meel sidoo kale dadka loogu tabci karo siyaabo kala duwan oo nolol-siin ah in kastaba na noqoto mudadda ay halkan joogayaane.

**Ron Schlatter**

*Musharax muddo 3-sanno ah u sharaxan*

**Waa maxay sababta aan u doonayo inaan ka noqdo xubin Gudoonka Agaasiyaasha ee SNG:**

Waxa aan ugu biiray gudoonka agaasimayaasha SNG sababta ah waxaa i soo gaartay in hogaanka ururka SNG uu liicliicayey bilowgii 2021. Waxa aan aad u bogaaadinayaa shaqada wacan ee Gudoonku uu qabtay ilaa iyo bishii Todobaad (July) 2021 si uu dib isugu shaandheeyo ururka uuna u geliyo jid uu dib ugu abuuro wacnaantiisii uu ku lahaa xaafadayada iyo aduunka isbedelaya. Waxaa la ii doortay inaan u tartamo xil muddo 3-sanno ah jiraya si aan u caawiyo soo celinta xasiloonida ururka, aana uga dhabeeyo balanqaadkii ahaa inaan ka dhigno ururka SNG urur soo dhaweyn leh oo cid walbaa ku jirto oo dhiiri geliya horukaca gargaarana wada xiriirida iyo sinaanta dariska dhexdiisa ah.

**Waaya-arragnimadayda:**

Waxa aan ka shaqeeynayey gudoonka agaasimeyaasha ilaa iyo bishii Todobaad (July) ee 2021 haddana waxaan u ahay gudoonka khasnaji. Waxaan sidoo kale ahayd wakiilka ururka SNG ee gudoonka agaasimeyaasha ee Seward Towers Corporation. Waxaan ku jiray kooxdii waalidka ahayd ee kala shaqeysay naqshad dhisme sameeyeyaasha iyo qandaraaslaasha xilligii Wajiga I iyo II ee casriyeyntii Seward Childcare Center. Waxa aan ahay macallin wax ka dhigi jiray dugsiyada dhexe iyo dugsiyada sare sayniska, laakiin iminka hawlgab ah.

**Xiriirkayga aan la leeyahay Xaafadda Seward:**

Waxa aan ku noolaa Seward ilaa iyo 1985, waxa aana ku koriyey labo ilmood halkan, labadayda ilmoodba waxa ay dhigan jireed dugsiyada Seward Childcare, Seward Childcare, Anne Sullivan, iyo South High.  Aniga iyo xilahayga labadayaduba waxa aan nahay fanaaniin tiyaatar, markii ugu horeeysay ee aan Minnesota nimid, xaafaddu waxay nagu soo jiidatay rugta la yiraa Playwright’s Center.  Kolkii halkan aan soo dagnay, waxa aan ka faa’iidnay goobo badan oo deegaanka ku yaal sida Seward Co-op iyo Northern Clay Center, iyo u soo dhawaanta fursado wacan oo helid daryeelo caafimaad iyo kuwa tacliineed ah oo ay Jaamacada Minnesota (University of Minnesota) fidiso.